ઇન્ટરનેશનલ ડેસ્કઃ અમેરિકાના સૌથી મોટાં સ્કેન્ડલ વોટરગેટનો ખુલાસો કરનારા પત્રકારે ટ્રમ્પના વ્હાઇટ હાઉસ કાર્યકાળ પર એક પુસ્તક લખ્યું છે. જેમાં દાવો કરવામાં આવ્યો છે કે, વ્હાઇટ હાઉસના અધિકારી ટ્રમ્પની સામે કોઇ મહત્વના અને સંવેદનશીલ દસ્તાવેજો રજૂ જ નથી કરતા પુસ્તકોમાં ઓફિસરોના હવાલાથી લખવામાં આવ્યું છે કે, કેટલાંક લોકો ટ્રમ્પને બેવકૂફ અને ખોટાં પણ કહે છે. ત્યાં સુધી કે દેશના ડિફેન્સ મિનિસ્ટર જેમ્સ મેટિસ પણ તેઓની સમજણને પાંચમા ધોરણના બાળક સાથે સરખાવી ચૂક્યા છે. પુસ્તક લખનાર ધ વોશિંગ્ટન પોસ્ટના વરિષ્ઠ પત્રકાર બોબ વુડવર્ડે પુસ્તકનું નામ 'ફિયરઃ ટ્રમ્પ ઇન ધ વ્હાઇટ હાઉસ' આપ્યું છે. આ પુસ્તક 11 સપ્ટેમ્બરના રોજ રિલીઝ થશે. જો કે, કેટલાંક મીડિયા હાઉસે આ પુસ્તકના અમુક હિસ્સાઓને અત્યારથી જ રિલીઝ કરી દીધા છે. પુસ્તકમાં ટ્રમ્પના પ્રેસિડન્ટ પદે આવ્યા બાદ વ્હાઇટ હાઉસની લથડતી સ્થિતિ અંગે જણાવવામાં આવ્યું છે.